ເລບານອນ ກັກໂຕ ພັນລະຍາ ແລະລູກ ຂອງຜູ້ນຳ ລັດອິສລາມ Abu Nakr al-Baghdadi
ພັນລະຍາ ແລະລູກຂອງ ຜູ້ນຳລັດອິສລາມ ນາຍ Abu Nakr al-Baghdadi ຖືກທະຫານເລບານອນ ກັກໂຕໄວ້ ແລະສອບປາກຄຳ.
ບັນດາເຈົ້າໜ້າທີ່ຮັກສາຄວາມປອດໄພ ກ່າວວ່າ ທະຫານ ເລບານອນໄດ້ກັກໂຕ ພັນລະຍາແລະລູກຂອງຜູ້ນຳກຸ່ມລັດ ອິສລາມທ້າວ Abu Bark al-Baghdadi ພວກເຈົ້າໜ້າທີ່ ກ່າວໃນວັນອັງຄານມື້ນີ້ວ່າ ຜູ້ຍິງແລະເດັກ ນ້ອຍໄດ້ຖືກຄວບຄຸມໂຕໄວ້ ແລະສອບປາກຄຳ ຢູ່ກະຊວງ ປ້ອງກັນປະເທດເລບານອນ ຫລັງຈາກໄດ້ຖືກກັກໂຕມາປະ ມານ 10 ມື້ກ່ອນ ໃກ້ກັບຊາຍແດນຊີເຣຍ ໜັງສືພີມເລບານອນ ລາຍງານວ່າ ທະຫານໄດ້ກັກ ໂຕທັງສອງຄົນ ໄວ້ “ໃນການປະສານງານກັບບັນດາອົງການ ສືບລັບຕ່າງປະເທດ ” ທ້າວ Baghdadi ໄດ້ນຳພາກຸ່ມລັດອິສລາມ ມາຕັ້ງແຕ່ປີ 2010 ແລະໃນຕົ້ນປີນີ້ໄດ້ປະ ກາດສ້າງຕັ້ງ ລັດທີ່ປົກຄອງໂດຍສາສະໜາອິສລາມ ຫລື caliphate ຂຶ້ນ ໃນພາກຕາເວັນ ອອກຊີເຣຍ ແລະພາກເໜືອອີຣັກ ບ່ອນທີ່ພວກຫົວຮຸນແຮງຍຶດເອົາດິນແດນສ່ວນໃຫຍ່ ສະຫະລັດ ໄດ້ປະກາດວ່າ ລາວເປັນຜູ້ກໍ່ການຮ້າຍ ຂອງໂລກ ແລະໄດ້ສະເໜີໃຫ້ເງິນຄ່າ ຫົວເຖິງ 10 ລ້ານໂດລາ ລັດຖະມົນຕີ ຕ່າງປະເທດ ສະຫະລັດ ທ່ານ John Kerry ມີກຳນົດນຳພາ ກອງປະຊຸມ ລະດັບລັດຖະມົນຕີ ໃນວັນພຸດມື້ອຶ່ນນີ້ຢູ່ນະຄອນ Brussels ບ່ອນທີ່ພາຄີຂອງແນວໂຮມ ທີ່ປະກອບດ້ວຍ 60 ປະເທດ ຈະສົນທະນາຫາລືກັນກ່ຽວກັບຄວາມພະຍາຍາມທາງດ້ານ ການເມືອງ ທີ່ຈະຕໍ່ສູ້ກັບກຸ່ມລັດອິສລາມ